
22-TA-1402: Rīkojuma projekts (Vispārīgais)
Par valstij piekrītošo nekustamo īpašumu Avotu ielā 10-8, Lielvārdē un Mālkalnes prospektā 17-27, Ogrē  nodošanu Ogres novada pašvaldības īpašumā
	Nr.p.k.
	Saskaņošanai nosūtītā projekta redakcija
	Iebildums / Priekšlikums
	Apstrādes informācija
	Galīgā redakcija

	1.
	Anotācija (ex-ante)
1.3. Pašreizējā situācija, problēmas un risinājumi 
	Iebildums (TM - 17.05.2022.)
Anotācijā norādīts: "Pamatojoties uz Civillikuma 416. panta septīto daļu, ierakstot zemesgrāmata īpašuma tiesības valstij uz nekustamo īpašumu, kas atzīts par bezmantinieka mantu, vienlaikus tiek dzēstas uz šo īpašumu ierakstītās saistības, apgrūtinājumi un aizlieguma atzīmes."

Tomēr no anotācijas un paskaidrojošajiem dokumentiem izriet, ka par bezmantinieka mantu ir atzīts rīkojuma projekta 1.1. punktā norādītais nekustamais īpašums, savukārt rīkojuma projekta 1.2. punktā norādītais nekustamais īpašums ir atzīts par noziedzīgi iegūtu mantu. 

Lūdzam precizēt anotāciju, attiecībā uz rīkojuma projekta 1.2. punktā norādīto nekustamo īpašumu atsaucoties uz Kriminālprocesa likuma 356. panta 1.1 daļu, kas nosaka: "(11) Ja manta tiek atzīta par noziedzīgi iegūtu, tai uzliktais arests, apgrūtinājumi, aizliegumi un ķīlas tiesības, tai skaitā visi uz publiskajā reģistrā reģistrējamu mantu ierakstītie apgrūtinājumi un aizlieguma atzīmes, ir dzēšamas."

-

	2.
	Anotācija (ex-ante)
1.3. Pašreizējā situācija, problēmas un risinājumi 
	Iebildums (TM - 17.05.2022.)
Atbilstoši Nekustamā īpašuma valsts kadastra sistēmā reģistrētiem datiem, gan daudzdzīvokļu ēka ar kadastra apzīmējumu 7401 002 0020 018, gan daudzdzīvokļu ēka ar kadastra apzīmējumu 7413 001 0391 004 atrodas uz privātpersonu īpašumā esošām zemes vienībām. Anotācijā norādīts, ka pašvaldībai, pārņemot dzīvokļus (lūdzam precizēt - dzīvokļu īpašumus), būs pienākums maksāt piespiedu zemes nomas maksu.

Ar 30.09.2021. pieņemtajiem Grozījumiem likumā "Par atjaunotā Latvijas Republikas 1937. gada Civillikuma ievada, mantojuma tiesību un lietu tiesību daļas spēkā stāšanās laiku un piemērošanas kārtību" piespiedu nomas attiecības tika aizstātas ar jaunu tiesību institūtu - likumiskās zemes lietošanas tiesības. Atbilstoši grozītā likuma “Par atjaunotā Latvijas Republikas 1937.gada Civillikuma ievada, mantojuma tiesību un lietu tiesību daļas spēkā stāšanās laiku un piemērošanas kārtību” 38. panta otrajai daļai būves īpašniekam uz likuma pamata ir pienākums maksāt lietošanas maksu zemes īpašniekam par zemes lietošanas tiesībām 4% gadā no lietošanā esošās zemes kadastrālās vērtības, bet ne mazāk par 50 euro gadā.

Ņemot vērā iepriekš minēto, lūdzam precizēt anotāciju, aizstājot terminu “piespiedu zemes nomas maksa” ar terminu “lietošanas maksa zemes īpašniekam par zemes lietošanas tiesībām”.

